Help:Tracking changes/sk

MediaWiki obsahuje zbierku špeciálnych stránok a nástrojov na udržanie si prehľadu o tom, čo sa deje na wiki. Môžete napr. sledovať:
 * posledné úpravy všetkých stránok
 * históriu revízií (všetky zmeny jednej stránky)
 * príspevky jedného používateľa
 * nové stránky

Najzaujímavejšia špeciálna stránka je Posledné úpravy. Zobrazuje všetky úpravy, nahrané súbory, presuny stránok, vymazania a ďalšie činnosti vykonané vo wiki. V hornej časti ponúka možnosť prispôsobenia zobrazenia: obmedzenie počtu zobrazených zmien, obmedzenie starších zmien, alebo obmedzenie na určitý menný priestor. Môžete tiež skryť drobné úpravy (nezabúdajte, že toto označenie závisí len od rozhodnutia užívateľa, ktorý môže aj veľké úpravy označiť ako drobné).

Jeden riadok v posledných úpravách obsahuje niekoľko odkazov:
 * rozdiel zobrazí rozdiely voči predchádzajúcim revíziám stránky,
 * história zobrazí históriu revízií stránky,
 * názov stránky zobrazí aktuálnu verziu stránky. Ak je názov tučný, znamená to, že stránka je medzi Vašími sledovanými stránkami.

Nasleduje príznak popisujúci druh úpravy článku:
 * N nová stránka,
 * m drobná úprava,
 * b úprava urobená robotom.

Nasleduje čas zmeny, rozdiel veľkosti stránky oproti predchádzajúcej revízii, užívateľ s odkazmi na jeho stránku užívateľa, diskusiu a príspevky. Ak ide o anonymného užívateľa, tak s zobrazí len odkaz na jeho diskusiu.

Na záver je zhrnutie úprav (zobrazené kurzívou) - ak ho užívateľ pri úpravách zadal.

Rozšírené zobrazenie
Ak ste prihlásený a máte v prehliadači povolený JavaScript, môžete vyskúšať "rozšírené" zobrazenie. Jednoducho choďte do Vašich nastavení a povoľte "Rozšírené zobrazenie posledných úprav (vyžaduje JavaScript)". Rozšírené zobrazenie zlúči úpravy podľa stránok, namiesto zobrazovania každej úpravy samostatne. Uvidíte položky ako napr.:
 * ! 15:17 Main Page (4 zmeny; (+236) História stránky) [Nejaký užívateľ (2×); Iný užívateľ (2×)]

Kliknutím na modrú šípku vľavo od mena stránky a časovej značky, rozbalíte posledné úpravy stránky do formátu ako v štandardnom zobrazení. Toto rozšírenie môžete kedykoľvek zapínať a vypínať, takže si môžete vyskúšať, ktorá varianta Vám bude lepšie vyhovovať.

Pozri tiež

 * Nové stránky: Special:Newpages
 * Súvisiace úpravy: Special:Recentchangeslinked/Pagename
 * Príspevky užívateľa: Special:Contributions/User
 * História
 * Sledované stránky: Special:Watchlist